paragraph_text: Miraculous – Pustolovine Bubamare i Crnog Mačka (fran. Miraculous, les aventures de Ladybug et Chat Noir, eng. Miraculous: Tales of Ladybug & Cat Noir) je računalno-animirana serija francuskih studija Zagtoon i Method Animation u suradnji talijanskog De Agostini Editore, japanskog Toei Animation i južnokorejskog SAMG Animation. Serija prati dvoje tinejdžera iz Pariza, Marinette Dupain-Cheng i Adrien Agrestea koji se pomoću čarobnog nakita pretvaraju u superheroje Bubamaru i Crnog Mačka te svojim moćima spašavaju građane Pariza od zlikovaca.